NaiveNeuron/SloPal huggingface dataset:
Hlina, Alojz, poslanec NR SR (2014-09-10):
Ďakujem veľmi pekne. No a teraz čo, pán minister alebo pán predrečník, vidíte, tak sme na úrovni logického rébusu. Pán minister tvrdí, že neberú, pán generálny riaditeľ poisťovne tvrdí, že berú. Môžu, nemôžu... Ja vám poviem príbeh tých dôchodcov, že nemajú, pán minister. Vy tvrdíte, že neberú. Pán Muňko povedal, dobre som počul, že berú. Berú im tie vianočné príspevky. Vy hovoríte, že nemôžu, to asi niekde sa stala chyba. Čo s tým? A to je to, o čom by sme sa mali rozprávať, ak sa chcete o tom rozprávať. Lebo vy tam tvrdíte niečo, henten tvrdí, pán Muňko tvrdí niečo, ale na konci je ten dôchodca, ktorý si myslí, že tých nejakých 80 eur dostane, a nakoniec nedostane, lebo mu zmiznú z toho účtu. Lebo ak sa nakoniec my dopátrame, možno sa dopátrame aj k tomu, že vlastne tie peniaze exekútori brali a nemali, len nebolo toho, kto by za nich bojoval, tak budeme takto palcom ukázať, budete takto palcom ukazovať, exekútori, ale to vráťte tým dôchodcom, možno by sa niektorí fakt potešili, že koľko za tie roky, čo zobrali a nemali. Ale ja nechcem povedať, že čo bolo, bolo, však to nech si riešia, prihlasujte si, vážení dôchodcovia, počúvajte pozorne tú debatu, o čom to je, či môžu alebo nemôžu. Pozorne počúvajte, a potom sa domáhajte svojich práv. Ak nemôžu, pýtajte si naspäť, ale poďme aj rozprávať o tom, čo bude, a to je v tejto chvíli najzaujímavejšie. Aby im nezobrali, ak to má plniť tú úlohu, ktorú má, s ktorou ja sa pre túto chvíľu stotožňujem, pre rok 2014. Poďme to urobiť tak, aby im to nezobrali. Ja neviem, kde je cesta, však poďte, rozmýšľajte, máte tam štáb, však máte ministerstvo, že ho, jak Lomonosovovu univerzitu, že to neprejdete za deň. Tak nech tam vymyslia niečo, aby na konci bolo to, že tie peniaze dostanú, lebo to je dôležité.
Blanár, Juraj, podpredseda NR SR (2021-10-26):
Ďakujem veľmi pekne, pán spravodajca. Vážené panie poslankyne, páni poslanci, teraz by malo zaznieť stanovisko vlády k tejto parlamentnej tlači. Avšak musím konštatovať, že dostal som informáciu z organizačného odboru, že stanovisko vlády k tlači, ktorú teraz prerokúvame, to znamená 747, nie je k dispozícii. Stanovisko vlády je k dispozícii k parlamentnej tlači 750, ktorá súvisí so zvolanou mimoriadnou schôdzou, ktorá je ohlásená na 14.00 hodinu. Takže je mi ľúto, pán predseda vlády, nie je možné vám udeliť teraz slovo pred rozpravou, ale môžete počas rozpravy vystúpiť ako prvý a to určite urobím, ak máte takú prosbu. Takže otváram rozpravu, vážené pani poslankyne, páni poslanci. Konštatujem, že písomne sa do rozpravy prihlásili ako poverený člen poslaneckého klubu za SMER – sociálna demokracia Ladislav Kamenický a poverená za poslanecký klub SaS pani Anna Zemanová. Ďalší, ktorí sa prihlásili písomne do rozpravy, sú Richard Takáč, Ľuboš Blaha, Ján Richter, Denisa Saková a Peter Kmec. Avšak o slovo požiadal pán predseda vlády, ktorému teraz udeľujem slovo. Nech sa páči, pán predseda vlády. A po ňom sa hlási pán minister hospodárstva do rozpravy ako ďalší, ktorému udelím slovo. Nech sa páči, predseda vlády, máte slovo.
B. Bugár, podpredseda NR SR: (2002-02-15):
(Hlasovanie.) Prítomných je 97 poslancov, za návrh 86, proti 1, zdržali sa 3, nehlasovali 7. Konštatujem, že tieto body zo spoločnej správy boli prijaté. Nech sa páči, teraz pristúpime k hlasovaniu o bodoch... M. Antecký, poslanec: O bode č. 2.
Danko, Andrej, predseda NR SR (2017-06-15):
Ešte raz sa ospravedlňujem a prosím, prezentujme sa a hlasujme. (Hlasovanie.) Prítomných 140 poslancov, za 58, proti 75, zdržalo sa 6, nehlasoval 1. Konštatujem, že uvedený návrh nebol schválený. Nech sa páči, pán...
P. Hrušovský, predseda NR SR: (2004-05-27):
Pristúpime k tretiemu čítaniu . Otváram rozpravu. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním, pán spoločný spravodajca...
Tomanová, Viera, poslankyňa NR SR (2015-09-17):
Ďakujem pekne, pán predsedajúci. Pán Mihál, nedá mi, aby som vám nepripomenula, že, viete, je to hra o číslach a o tom, aby ste udržali štátny rozpočet a aby ste sa zmestili do finančných prostriedkov, ktoré máte. Vy tiež hovoríte, že, áno, pridali ste tam. Ja to veľmi chválim. Ale vtedy sa nedalo dať viac, ako tú sumu, ktorú som dávala. A na druhej strane ale vy ste znížili rodičovský príspevok matkám (respektíve rodičom), ktoré predtým, ako porodili dieťa, plánovali si teda rodinu. A znížili ste ten príspevok z 256 na 164 eur. Takmer o 100 eur, pán poslanec, ste tak šli dolu. To znamená, že aj vy ste čarovali s číslami a hľadali ste také riešenie, aby ste tu našli nejaké zdroje aj na niečo iné. Takže prosím, aby ste boli v tomto aspoň objektívny a uvedomili si, že vždy je to len o presúvaní peňazí z jedného miesta na druhé, tam, kde by to možno mohlo byť trochu efektívnejšie a o niečo lepšie. Samozrejme, prikláňam sa k jednému názoru a to je, aby mohli dostávať ten príspevok aj detičky staršie ako od troch až do tých šiestich rokov, ale najmä v tom prípade, ak sa jedná o jedného z rodičov, ktorý ako jednotlivec sa stará o svoje deti a má pritom ťažko zdravotne postihnuté dieťa a potrebuje zabezpečovať starostlivosť aj okolo toho dieťaťa. Určite by bolo vhodné nájsť nejaký nástroj pomoci takejto, teda jednotlivcovi s deťmi, pokiaľ má ťažko zdravotne postihnuté dieťa, aj v tých vyšších ročníkoch, ktoré navštevuje predškolské zariadenie.
Simon, Zsolt, poslanec NR SR (2013-09-19):
Ďakujem pekne. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, teda najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 23. schôdze Národnej rady Slovenskej republiky. Konštatujem, že uvedený návrh spĺňa po formálno-právnej správne všetky náležitosti uvedené v § 67 a 68 zákona 350/1996 o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona je upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že v rozprave odporučí uvedený poslanecký návrh zákona prerokovať v druhom čítaní. Ďakujem, pani predsedajúca, skončil som.
Kollár, Jozef, poslanec NR SR (2010-12-02):
Vážený pán predsedajúci, odhlasovali sme všetky pozmeňujúce a doplňujúce návrhy zo spoločnej správy a návrhy, ktoré odzneli v rozprave. Navrhujem hlasovať o tom, aby vládny návrh zákona o registračných pokladniciach bol prerokovaný v treťom čítaní ihneď.
Figeľ, Ján, podpredseda NR SR (2015-05-22):
Ďakujem pekne. Teraz dávam slovo spravodajkyni z gestorského výboru pre zdravotníctvo pani poslankyni Janke Šípošovej.
Zajac, Pavol, poslanec NR SR (2014-09-10):
Vážený pán minister, to, aby životné minimum nepodliehalo exekúcii, sme vyzývali na tlačovej konferencii ja, kolega Hlina a pán kolega Figeľ. Následne v pléne niekoľkokrát sme vyzývali pána ministra Boreca, aby s takýmto návrhom prišiel. Celý čas sa ošíval. Nakoniec, vždycky nám vysvetľoval, ako sa to nedá, aké je to zložité, ako je to komplikované, a potom v lete jednou vyhláškou sa to zmenilo zo dňa na deň. Takže aj na tlak opozície sa to zmenilo. A som rád, že pán generálny riaditeľ Sociálnej poisťovne Muňko tie údaje poskytol, veď tie boli všeobecne známe, že okolo 40-tisíc dôchodcov bolo exekvovaných.
Jahnátek, Ľubomír, minister pôdohospodárstva a rozvoja vidieka SR (2013-03-20):
Dobre. Ďakujem pekne. Prosím vás, musel som si zobrať teraz slovo, lebo v závere pred hlasovaním tu vznikol vážny moment, kedy na základe listu, ktorý prečítal pán poslanec Hrnčiar, vzniklo podozrenie, ako by ministerstvo klamalo alebo si vymýšľalo, že zoznam tých psov bol na základe nie podkladov Slovenskej kynologickej spoločnosti, ale len ako by sme boli zneužili ich meno. Takže pravda je trošku iná. Mám kolegov tu v parlamente, ktorí boli v tej pracovnej skupine, a pán Jursa bol v pracovnej skupine, ktorá definovala práve tie skupiny nebezpečných psov, skupiny so zvláštnym režimom. A dokonca v prvom kole Slovenská kynologická spoločnosť dala aj tú prvú kategóriu tých dvoch plemien, ktoré boli nežiaduce. Tento zoznam nám dal do pracovnej skupiny pán Jursa. My sme potom tú prvú skupinu zrušili a tie dve plemená sme dali do skupiny, ktorá je dneska definovaná v tej prílohe. Pán Jursa dvakrát verejne v priamom vysielaní televízií potvrdil a priamo odpovedal na otázku redaktorov, či sú autorom zoznamu, alebo nie, odpovedal, že sú autorom. Bolo to v Televízii JOJ v relácii Slovensko naživo a bolo to v Slovenskej televízii v Správach a komentároch. Kolega, ktorý bol v obidvoch diskusiách, sedí tu na balkóne a môže to potvrdiť. Ale nie je žiadny problém, lebo v archíve si viete každý nájsť, či pán Jursa potvrdil, že sú autormi tohto zoznamu, alebo nie sú autormi tohto zoznamu. Samozrejme, využili sme prestávku počas hlasovania a moji kolegovia sa spojili s pánom Jursom, prečo je náhla zmena tohto stanoviska. Pán Jursa povedal, že necíti sa byť viazaný týmto zoznamom vzhľadom na to, že do zákona sa nedostali aj kríženci, ktorých on navrhoval, riešenie. Lebo my sme chceli zjednodušiť ten zákon a krížencov sme riešili vlastne cez tie nebezpečné psy, cez tú druhú kategóriu. Záver. Aby sa pán Jursa cítil byť znovu viazaný tým zoznamom tých psov, my predložíme návrh riešenia aj krížencov, presne podľa toho, ako ich navrhol, a dostanete ich v druhom čítaní na stôl. Verím, že pán Jursa po tomto zmení svoje stanovisko. A pokladám to skutočne za zvláštny prístup odbornej organizácie, profesnej a za zvláštny prístup človeka, ktorý je pokladaný za vynikajúceho odborníka nielen na Slovensku v oblasti kynológie, ale aj z medzinárodného hľadiska je to skutočne odborník. A mňa veľmi mrzí, ale asi si budeme musieť zvyknúť, že, bohužiaľ, aj profesné organizácie sa začínajú miešať do politiky. Takže ešte raz. Môžte si to overiť na Televízii JOJ – Slovensko na živo. Môžete si to overiť na „estevéčke“ v Správach a komentároch. V archívoch si jeho vystúpenie nájdete. A aby som splnil tú jeho požiadavku, že sa necíti byť viazaný zoznamom, sľubujem, že do druhého čítania dostanete aj ten jeho návrh, ako riešiť krížencov. Ďakujem.
Kaliňák, Robert, podpredseda vlády a minister vnútra SR (2016-12-01):
Ďakujem pekne. Vážený pán predsedajúci, dámy poslankyne, páni poslanci, podpora v oblasti cestovného ruchu nie je len a len o finančných prostriedkoch v rámci rozpočtu ministerstva dopravy, ale aj o vytvorení legislatívneho prostredia, ako aj o vytvorení iných podmienok, ktoré majú vplyv na podporu a rozvoj cestovného ruchu. Napríklad daňové a iné zvýhodnenia, osobitné stimuly pre rozvoj kúpeľníctva a podobne. Ak sa však vrátim k téme financií, tak, áno, rozpočet na rok 2017 bol znížený v oblasti dotačného systému na podporu cestovného ruchu o 3,5 mil. eur. Ministerstvo financií upravilo limit výdavkov účelovo určených na tento účel na základe vývoja poskytnutých dotácií v predchádzajúcich rokoch. Čo sa týka rozpočtu pre Slovenskú agentúru pre cestovný ruch, tak ostal rozpočet na úrovni roku 2016. Predpokladáme, že na základe optimalizácie procesov a personálnom audite po zanikajúcej organizácii dôjde k úsporám práve v oblasti správy a prevádzky. Túto činnosť bude zabezpečovať ministerstvo dopravy v rámci svojich existujúcich kapacít, ktoré budú automaticky potom presunuté práve na podporu aktivít v oblasti cestovného ruchu. Ako určite viete, došlo k výpadku jedného zo zdrojov financovania cestovného ruchu, ktorým boli európske fondy. To sa, samozrejme, prejavilo aj na celkovej disponibilnej výške zdrojov, ktoré môžeme na propagáciu Slovenska použiť. Určite som presvedčený, že ministerstvo dopravy bude naďalej hľadať všetky efektívne cesty na to, aby sa naďalej darilo cestovnému ruchu, keď už máme rekordnú návštevnosť v posledných rokoch. Ďakujem.
Figeľ, Ján, podpredseda NR SR (2015-03-10):
Nech sa páči, Ľuboš Martinák.
Jurinová, Erika, podpredsedníčka NR SR (2014-02-12):
Na vaše vystúpenie neregistrujem žiadne faktické poznámky. Uzatváram možnosť prihlásiť sa. Dávam slovo prihlásenému rečníkovi pánovi poslancovi Jozefovi Mikloškovi.
Krištúfková, Petra, poslankyňa NR SR (2023-03-16):
Ďakujem. Pozmeňujúci návrh poslankyne Národnej rady Slovenskej republiky Petry Krištútkovej k návrhu poslancov Národnej rady Slovenskej republiky Krištúfkovej, Kollára, Šimka a Igora Kašpera. Návrh poslancov Národnej rady Slovenskej republiky Petry Krištúfkovej, Kollára, Šimka a Kašpera na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov sa mení a dopĺňa takto: 1. V čl. I 2. bode, § 305aa ods. 1 sa slová „osobitným zákonom“ nahrádzajú slovami „osobitným predpisom“. Odôvodenie: Legislatívno-technická úprava, precizovanie textu. 2. V čl. I a 2. bode, § 305aa ods. 2 sa za slovo „jeden“ vkladá slovo „rok“. Odôvodenie: Legislatívno-technická úprava, precizovanie textu. V čl. I, 4. bode, § 305d ods. 2 sa slová „pes alebo mačka“ nahrádzajú slovami „pes, mačka alebo fretka“. Odôvodenie: Zosúladenie návrhu zákona s § 19 ods. 3 zákona č. 39/2007 Z. z. o veterinárnej starostlivosti v znení neskorších predpisov a s prílohou č. 1 časťou A Nariadenie Európskeho parlamentu a Rady Európskej únie č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia č. 998/2003, podľa ktorého je spoločenským zvieraťom pes, mačka a fretka. Ďakujem veľmi pekne. Skončila som.
Pčolinský, Peter, podpredseda NR SR (2023-06-27):
O slovo požiadal navrhovateľ, nech sa páči.
Hort, Milan, podpredseda NR SR (2010-10-14):
Poslednou prihlásenou do rozpravy k tejto téme je pani poslankyňa Viera Tomanová, nech sa páči.
M. Hort, podpredseda NR SR: (2007-10-18):
Chcel by som teraz požiadať ctených pánov poslancov a poslankyne, aby sa tí, ktorí majú záujem, prihlásili do rozpravy ústne. Pán Pavol Minárik, pani Magdaléna Vášáryová, pán Ján Senko, pán Dušan Jarjabek. Končím možnosť prihlásenia sa do rozpravy ústne. Ako prvý v súlade s § 27 ods. 8 chce vystúpiť spravodajca. Nech sa páči, pán Jarjabek, máte slovo.
Figeľ, Ján, podpredseda NR SR (2013-10-23):
Ďakujem pekne. Nech sa páči zaujať miesto pre spravodajcov. Otváram všeobecnú rozpravu, do ktorej som dostal písomné prihlášky s piatimi menami. Sú to Martin Fronc za klub KDH, Arpád Érsek za klub MOST – HÍD a potom individuálne František Šebej, Jozef Mikloško a Jozef Mihál, teda v tomto poradí. Prvým rečníkom je Martin Fronc, nech sa páči. Môžete dať na tabuľu poradie Fronc, Érsek, Šebej, Mikloško, Mihál. Ďakujem pekne. Nech sa páči.
F. Mikloško, poslanec: (2005-03-21):
Ak dovolíte, ja navrhujem uznesenie nasledovného druhu, o ktorom prosím, aby sa hlasovalo: „Národná rada Slovenskej republiky vyslovuje dôveru poslancovi Národnej rady Slovenskej republiky Vladimírovi Mečiarovi.“ (Ruch v sále.)
Kondrót, Maroš, poslanec NR SR (2013-09-12):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výboru ústavnoprávnemu, výboru pre hospodárske záležitosti a Výboru Národnej rady Slovenskej republiky pre pôdohospodárstvo a životné prostredie a aby za gestorský výboru určila hlasovaním Výbor Národnej rady pre hospodárske záležitosti s tým, že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Kollár, Boris, predseda NR SR (2022-10-06):
Dávam slovo spoločnému spravodajcovi z výboru pre obranu a bezpečnosť poslancovi Petrovi Šucovi a prosím ho, aby podal správu o výsledku prerokovania tohto návrhu vo výboroch.
Jurinová, Erika, podpredsedníčka NR SR (2013-10-22):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 25. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde, tlač 663. Do rozpravy je písomne prihlásený poslanec Jozef Viskupič za klub OĽaNO, ktorému zároveň dávam slovo. Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 663.)
Zmajkovičová, Renáta, podpredsedníčka NR SR (2014-04-03):
Prepáčte, pán podpredseda vlády, 15-minútový limit určený na odpovede skončil. Ešte máte minútku, prepáčte.
Laššáková, Jana, podpredsedníčka NR SR (2014-06-06):
Pani poslankyňa Horváthová, nech sa páči.
Hrušovský, Pavol, predseda NR SR (2011-12-14):
Ďakujem, pán spoločný spravodajca. Zaujmite miesto pre spravodajcov. Otváram rozpravu o tomto bode programu. Chcem informovať, že písomne som dostal do rozpravy tri prihlášky poslancov Stanislava Janiša, Petra Zajaca a pani poslankyne Márie Sabolovej. Pán poslanec Blanár.
Paška, Pavol, predseda NR SR (2013-09-11):
(Hlasovanie.) 140 prítomných, všetci boli za. Uznesenie sme schválili. Ešte jedno hlasovanie, pán poslanec. O uznesení k návrhu na vyslovenie súhlasu s Rámcovou dohodou o partnerstve a spolupráci medzi Európskou úniou a Filipínskou republikou. Je to tlač 624. (Hlasovanie o návrhu na vyslovenie súhlasu Národnej rady Slovenskej republiky s Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Filipínskou republikou na druhej strane , tlač 624.)
Kresák, Peter, poslanec NR SR (2017-02-01):
Ďakujem pekne, pani predsedajúca. Vážená pani podpredsedníčka vlády, dámy poslankyne, páni poslanci. Dovoľte mi, aby som vás teda informoval o prerokovaní uvedeného vládneho návrhu zákona vo výboroch Národnej rady. Národná rada svojím uznesením č. 349 z 29. novembra 2016 pridelila tento návrh zákona na prerokovanie ústavnoprávnemu výboru a výboru pre financie a rozpočet. Ako gestorský bol určený práve ústavnoprávny výbor a Národná rada pritom určila aj lehoty, v ktorých sa mal tento návrh zákona prerokúvať vo výboroch. Chcem vás informovať, že poslanci Národnej rady, ktorí nie sú členmi týchto výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona prerokovali pritom obidva výbory, ktorým bol tento návrh pridelený, a odporúčali ho Národnej rade schváliť. Z uvedených výborov však vyplynulo 8 pozmeňujúcich návrhov. Gestorský výbor, teda ústavnoprávny, odporúča hlasovať o všetkých spoločne a odporúča ich zároveň aj schváliť. Gestorský výbor zároveň odporúča Národnej rade Slovenskej republiky návrh zákona schváliť aj ako celok a to v znení už uvedených pozmeňujúcich a doplňujúcich návrhov. Spoločná správa výborov o prerokovaní tohto návrhu zákona, a to je tlač 307a, bola schválená uznesením ústavnoprávneho výboru č. 146 dňa 31. januára 2017. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku. Toľko teda na úvod. Pani predsedajúca, otvorte, prosím, rozpravu v rámci druhého čítania. , Ďakujem.
Paška, Pavol, predseda NR SR (2013-05-28):
Pán poslanec Hlina, ja vás naozaj chcem veľmi pekne poprosiť, vy máte vzácny dar pri akýchkoľvek témach, ktoré nikto nespochybňuje, vždy niekoho uraziť. Ja vás poprosím, berte na vedomie, že každá kolegyňa, každý kolega je s takým istým mandátom ako vy. Hovorte o témach a skúste sa odsobniť a prestaňte v každom svojom vystúpení niekoho napádať a urážať! Pán poslanec Jarjabek, chcete reagovať?
Blaha, Ľuboš, podpredseda NR SR (2024-06-11):
Pani poslankyňa Zora Jaurová, nech sa páči.
Pčolinský, Peter, podpredseda NR SR (2023-01-26):
Ďakujem pekne. S ďalšou faktickou pani poslankyňa Garstková.
Grendel, Gábor, poslanec NR SR (2018-10-19):
Ďakujem pekne, pani predsedajúca. Cieľom predkladaného návrhu zákona je po prvé skrátiť dĺžku praxe advokátskeho koncipienta naspäť z piatich na tri roky a po druhé zjednodušiť prístup k slobodnému povolaniu advokáta tak, aby bolo možné do praxe advokátskeho koncipienta započítať aj prax vyššieho súdneho úradníka či inú právnu prax. Podľa súčasne platného zákona o advokácii je možné započítať prax len niektorých právnických profesií, napríklad sudca či právny čakateľ prokuratúry. Predkladanou novelou sa tento výpočet navrhuje rozšíriť aj o prax na inej právnickej pozícii, ktorá podľa platného znenia nie je započítateľnou praxou advokátskeho koncipienta, a to aj napriek obdobnej náplni práce. Toľko zatiaľ v stručnosti na úvod a hlásim sa ako prvý do rozpravy.
Kažimír, Peter, podpredseda vlády a minister financií SR (2015-07-02):
Vo všeobecnosti platí, že za pochybenie nesie zodpovednosť subjekt, ktorý to svojím konaním spôsobil. V prípade, ak ide o chybu prijímateľa, je sám prijímateľ povinný vrátiť finančné prostriedky poskytovateľovi. Zároveň platí, že v prípade pochybenia riadiaceho orgánu vzniká povinnosť vrátenia finančných prostriedkov priamo riadiacemu orgánu. V každom prípade však v danom prípade je možné takto vrátené finančné prostriedky opätovne použiť na financovanie iných projektov. Ďakujem. Skončil som.
Marcinková, Vladimíra, poslankyňa NR SR (2021-05-13):
Ďakujem veľmi pekne, pán predsedajúci. Týmto by som chcela vziať späť pozmeňujúci návrh, ktorý som včera predniesla. Ďakujem.
Šeliga, Juraj, podpredseda NR SR (2021-04-01):
Pán poslanec Kočiš. Pán Ďurica, to už bolo naozaj ďaleko po. Pán poslanec Kočiš, nech sa páči.
Suja, Miroslav, poslanec NR SR (2021-07-01):
Ďakujem za slovo. Pán poslanec Mičovský, vy ste povedal, že všetky lesy by mali prejsť pod ministerstvo životného prostredia. Toto povie lesník? Toto povedal lesník? Však v hrobe sa musia obracať generácie lesníkov, našich otcov, starých otcov, praotcov, keď počuli vás, čo ste vy dneska povedal. Vy ste ich všetkých zabil, už keď sú mŕtvi, ešte raz týmto vaším vyjadrením. Vy ako minister ste mohol odísť so cťou, ale odišiel ste s hanbou a ešte väčšiu hanbu robíte lesníkom v tomto parlamente. Ja neviem, 6 500 ľudí príde o prácu a vy poviete, že predkladateľ viedol dobrý úmysel. Vy ste originál pročkovec! Vy ste originál pročkovec! Šesťtisícpäťsto ľudí príde o prácu a predkladateľ podľa vás viedol dobrý úmysel. Predkladatelia tohto zákona vraj sa vybrali dobrou cestou, vy ste nepozrel všetky odborné organizácie, ktoré to skritizovali? Okrem My sme les, ekoteroristov, všetky. Koho záujmy vy hájite? Vy ste ako schizofrenik, najprv to chcete stiahnuť, potom poviete všetky lesy pod ministerstvo životného prostredia. Ja neviem, čo mám na toto povedať. Koľko ste vy vybavil peňazí pre lesníkov z fondu obnovy? No nič! Toľko isto ako pre poľnohospodárov. Koľko vybavil Budaj? No miliardy. A viete, na čo ich použije? Na zničenie tých lesov. Toto je váš výsledok ako ministra, vy lesník. Vy ste škodil ako minister, veľmi škodil svojou neodbornosťou, už keď ste vybral Macka ako kontrolóra protikorupčného a ďalšieho ako ekonomického riaditeľa. Tí, čo rozkradli mestské lesy Krupina, čo za 160-tisíc dali do obehu drevenú ohrádku, ktorá stála tisíc euro. Takýchto ľudí ste dosadil na ministerstvo a štátne lesy. Ja sa hanbím za vás ako lesník.
Pellegrini, Peter, predseda NR SR (2015-04-17):
Pán poslanec Huba.
Svoboda, Zdenko, poslanec NR SR (2023-12-18):
Ďakujem za slovo, pán predseda. Pán poslanec Ledecký, ja sa len dotknem oblasti ministerstva zdravotníctva a počtu dohodárov, o ktorom ste hovorili. Uviedli ste dosť veľké číslo. My sme to už, túto vec, aj riešili na zdravotníckom výbore, avšak treba si uvedomiť, že ide o vašich dohodárov, teda ľudí, ktorých ste zamestnali ešte počas predchádzajúcej vlády, ktorej ste boli aj vy súčasťou. K žiadnej zmene ešte v tejto oblasti nedošlo, pretože trebalo riešiť dôležitejšie veci, avšak príde aj na to, aj vlastne k nejakej reorganizácii v tejto oblasti. Ďakujem.
Vaľová, Jana, poslankyňa NR SR (2017-02-01):
Ďakujem veľmi pekne. Pre doplnenie pani Jurinovej a tých, ktorí nás počúvajú. Nepovedala som také niečo, že bude vláda podporovať, ale určite som povedala, že vláda bude naďalej podporovať mladé rodiny. To, že hovoríte, že nemáme koncepciu pre mladých ľudí alebo pre mladé rodiny, je konštatovanie proti konštatovaniu, pretože na vašom mieste, keď ste bola predsedníčka výboru pre sociálne veci a podpredsedníčka parlamentu, by som očakávala, že vystúpite, že aké sú iné štatistiky. Ja som povedala, že v Poľsku je tri mesiace materská, že máme vyšší prídavok pri narodení dieťaťa ako v Českej republike, že teda porovnáte. Lebo konštatovať len tak, že proste nemá to nejakú takú odbornú oporu. A čo sa týka, dala som si vyžiadať, lebo tiež nenosím všetky veci v hlave, tak som si požiadala, lebo ja vždycky vravím, že vnímajme veci v kontexte, dala som si vyžiadať, ako je to a aké sú ešte ďalšie možnosti pomoci tým, ktorí sú v hmotnej núdzi. Tak vám chcem prečítať. Deti rodičov, ktorí sú v hmotnej núdzi, z môjho úradu navštevujú materskú školu, príspevok, aby to vedeli aj občania, na stravu poskytuje úrad práce vo forme dotácie pre mesto na výšku jedného eura a rodičia doplácajú 17 centov na jeden deň. Na školské potreby úrad práce takisto poskytuje dotáciu dvakrát ročne vo výške 16,60 eur. Všetko to ide cez mesto a mesto to zúčtováva – školné sa odpustí zákonnými dôvodmi. Čiže a takisto, ak máte materské škôlky, ak sú tam dvojročné deti, pretože my máme také materské škôlky, dokonca školy tam poskytujú teraz asistentov pre dvojročné deti, tak aj tam vie, tam aj tam, ak sa mesto dohodne a dá sa požiadať, dá sa odpustiť aj školné. Vždycky hovorím, nie je to chyba iba v zákone. Je to tým, že naozaj tie, možno aj tie médiá by som poprosila, viacej informovať ľudí o bežných veciach, ktoré môžu dostať v živote, pretože naozaj tí ľudia sa potom nevedia orientovať. A nezáviďme úradníkom alebo komukoľvek, že majú zvýšené platy o 4 %, pretože tie platy sú tak poddimenzované, majú 400, 500 eur na úradoch. Že keď si zoberiem, že ja môžem mať právnika, už nestihnem do... (Prerušenie vystúpenia časomerom.)
M. Košútová, poslankyňa: (2009-06-17):
Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej, 39. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev i v práve Európskej únie. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 25. mája 2009 navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem výbor pre pôdohospodárstvo, životné prostredie a ochranu prírody. Odporúčam, aby predmetný vládny návrh zákona prerokovali určené výbory do 2. septembra 2009 a gestorský výbor do 4. septembra 2009. Pán predsedajúci, skončila som, otvorte, prosím, rozpravu.
Gabániová, Darina, poslankyňa NR SR (2011-12-14):
Ďakujem pekne. Pani poslankyňa, za reformou slovenského zdravotníctva bola, boli špekulanti z Health Policy Institute. Dovoľte, aby som vám prečítala pár poznámok z vystúpenia pána profesora Dragulu: „Slovenská reforma nezlepšila ani kvalitu poskytovania starostlivosti, ani postavenia pacienta, ani lekára. Priniesla len zmenu vlastníctva, monopolizáciu celého financovania do rúk jednej finančnej skupiny. Chýba sprivatizovať posledný článok celého systému, to jest nemocnice. Pacienti platili viac a dostávali za to menej. Doplácali viac, spoluúčasť stúpla o 128 % oproti roku 2002. Zvýšilo sa poistné od 11 až do 116 %. Sponzorské príspevky za takzvané nadštandardné ceny sa platia. Znížila sa dostupnosť zdravotnej starostlivosti, a to vďaka zavedeniu čakacích listín, zoznamov plánovaných výkonov, vysokou spoluúčasťou pacienta, takisto ešte predbiehaním sa za 10 eur, čiže dostupnosť sa zhoršila. Vzťah pacienta a lekára sa zhoršil vďaka nekonaniu vlády, podceňovaniu situácie“ a tak ďalej. Toľko z vystúpenia pán profesora Milana Dragulu. A z článku Mareka Blahu, ako pôsobí aktivita Penty vo vláde. Nejde totiž o bežných zlodejov, akých poznáme z predchádzajúcej vlády, ktorí kradli v zdravotníctve zo spotreby. V sektore, do ktorého, do ktorého ide 7,8 % výdavkov z HDP, dokázala Penta za rok ovládnuť štátnu exekutívu, zmeniť systémovo zákony a takmer monopolne ovládnuť finančné toky. Kľúčovým bolo manažérske ovládnutie Všeobecnej zdravotnej poisťovne, pretože... (Prerušenie vystúpenia časomerom.)
Pleštinská, Zita, poslankyňa NR SR (2023-05-17):
Ďakujem pekne. Ja by som ťa len, Peťo, doplnila, ono to zmena stanoviska Slovenska bola v súvislosti s dohodou Nemecka s Európskou komisiou. Vlastne Nemecko odmietala túto normu, toto nariadenie a požadovalo záruky, že po roku 2035 bude možné využívať aspoň spaľovacie motory poháňané práve syntetickými palivami. Takto sa Európska komisia po vyjednávaní s Nemeckom dohodla a toto viedlo aj teda Ministerstvo životného prostredia Slovenskej republiky, aby požiadalo o zmenu stanoviska. Toto rozhodnutie väčšina ministrov podporila v ten utorok, 28. 3., proti tejto norme hlasovalo už iba Poľsko, Taliansko, Rumunsko a Bulharsko, ktoré sa zdržali a európske právne predpisy však budú definitívne vyžadovať, aby všetky novo predávané autá mali od roku 2035 nulové emisie oxidu uhličitého. Samotné nariadenie ministri síce schválili, ale celý proces nekončí, pretože Európska komisia bude musieť ešte vypracovať dokument, ktorý podpíše alebo ktorý popíše, ako sa k danému cieľu dostane. Takže možno toto bolo to, že sa Európska komisia dohodla s Nemeckom aj vlastne podnet pre zmenu stanoviska životného prostredia Slovenskej republiky.
Grendel, Gábor, podpredseda NR SR (2021-04-01):
S reakciou na faktické poznámky pán poslanec Suja.
Beblavý, Miroslav, poslanec NR SR (2013-09-05):
Ďakujem pekne. Veľmi stručne, okrem toho teda, že chcem poďakovať za milé slová a chcel by som naozaj zdôrazniť, že práve takýto krok by nám otvoril priestor aj na valorizáciu toho štandardného rodičovského príspevku, lebo ak by teda väčší počet rodičov začal prechádzať do toho príspevku na starostlivosť hradeného zo štrukturálnych fondov, tak by sa vytváral práve rozpočtový priestor aspoň na čiastočnú valorizáciu, čo možno v súvislosti aj s privatizáciou zo strany vlády by mohlo toto vyrovnávanie docieliť. Priznám sa, že v tom, ako vnímam dnešnú situáciu v rezorte sociálnych vecí, je to asi jeden z mála možných zdrojov, ako takéto niečo dosiahnuť. Takže aj z tohto dôvodu by som naozaj veľmi apeloval, aby sme sa tomu venovali a spoločne to tu naozaj do toho druhého a tretieho čítania doriešili. Ďakujem.
Grendel, Gábor, podpredseda NR SR (2020-07-24):
Pán poslanec Šutaj Eštok.
Laurenčík, Milan, podpredseda NR SR (2022-03-22):
Ďakujem. Prosím, zaujmite miesto pre spravodajcu. Teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási do rozpravy niekto ústne. Konštatujem, že nie. Pán navrhovateľ, vy ste sa hlásil do rozpravy? (Reakcia z pléna.) Nech sa páči, máte slovo.
Kažimír, Peter, podpredseda vlády a minister financií SR (2015-09-18):
Ďakujem veľmi pekne, pán predseda za slovo. Cieľom návrhu novely zákona č. 305/2013 Z. z. o e-Governmente je výraznou mierou modernizovať a zefektívniť fungovanie verejnej správy a zvýšiť úroveň informatizácie Slovenska. Novela upravuje platný správny stav v troch hlavných oblastiach. Je to oblasť úpravy podmienok identifikácie a autentifikácie, kde sa napríklad vďaka zavedeniu autentifikačného kvalifikovaného certifikátu zavádza možnosť prístupu do informačného systému a k elektronickej komunikácii nielen pre oprávnenú fyzickú osobu, ale aj pre orgány verejnej moci a právnické osoby, čiže pracovník už nebude potrebovať pre prístup do informačného systému vlastný, vlastnú ID kartu, ale cez svoje prístupové heslo bude automaticky autentifikovaný a vďaka autentifikačnému certifikátu bude jeho komunikácia považovaná za legitímnu. V ďalšom ide o zjednodušenie procesov týkajúcich sa platobného modulu, kde racionalizujeme procesy platobného modelu, zjednodušujeme množstvo úkonov potrebných na zabezpečenie informácií a evidencií úhrad platieb za služby orgánov verejnej moci a zefektívnenia aj samotného procesu výberu akreditovaných platiteľov. Žiadateľ už nebude musieť predkladať veľké množstvo dokladov potrebných pre udelenie oprávnenia na činnosť. A v neposlednom rade ide aj o zavedenie inštitútu zdrojového registra slúžiaceho na prvozápis úradu, ktorý sa následne bude preberať do referenčných registrov. Ďalšou oblasťou sú legislatívno-technické zmeny, ktoré vyplynuli z praxe orgánov verejnej moci aplikujúcich zákon e-Governmente. V nadväzujúcich novelizačných článkoch sa oprie o súvisiace procesy. Vážené pani poslankyne, vážení páni poslanci, naozaj mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem.
Sulík, Richard, predseda NR SR (2010-10-14):
Ďakujem pekne. Dávam slovo spravodajcovi, ktorého určil navrhnutý gestorský výbor pre sociálne veci, predsedovi Júliusovi Brockovi.
P. Hrušovský, predseda NR SR: (2004-12-01):
Pýtam sa pána ministra, či sa chce vyjadriť k vystúpeniu pána poslanca Polku. Áno. Nech sa páči.
Homoľa, Kamil, poslanec NR SR (2011-06-17):
Teda zopakujem, že ústavnoprávny výbor sa zaoberal problematikou niekoľkokrát. Výsledkom je návrh nového jednotného volebného poriadku, ktorý je predmetom rokovania tejto schôdze. Predložený návrh stanovuje pravidlá pre voľbu a odvolávanie funkcionárov, prípadne kandidátov alebo členov orgánov, ak to ustanovuje osobitný predpis. Zároveň stanovuje formálne a obsahové náležitosti návrhov, postup pri ich podávaní, priebeh rokovaní o nich tak na schôdzi príslušného výboru, ako aj na schôdzi Národnej rady. Podrobne upravuje hlasovanie pri tajnej, ako i verejnej voľbe. Zavádza nový spôsob nakladania s hlasovacími lístkami po ukončení volebného aktu. V prípade tajnej voľby určuje spôsob povinnej archivácie a stanovuje 5-ročnú lehotu. Návrh rieši i niektoré ďalšie aplikačné otázky výkonu tejto formy rozhodovania parlamentu. Ruší doterajšie volebné poriadky vzťahujúce sa na vymedzenú oblasť právnych vzťahov. Na 34. schôdzi dňa 15. júna 2011 ústavnoprávny výbor uznesením č. 216 odporučil Národnej rade návrh volebného poriadku o voľbe a odvolávaní funkcionárov schváliť. Pán predseda, skončil som, otvorte rozpravu.
Kotleba, Marian, poslanec NR SR (2018-11-28):
Pán kolega Blaha, vy ste začali tým svoje vystúpenie, že včera premiér Pellegrini podľa vás povedal, že teda vláda Slovenskej republiky nevyšle nikoho na tú nešťastnú konferenciu do Marrákeša, lenže my sme tu sedeli viacerí, pozorne sme ho počúvali a on nič také explicitne, žiaľbohu, nepovedal. Žiaľbohu, predseda vlády Pellegrini nepovedal, že tam vláda nikoho nepošle, a to je podľa mňa cieľom tohto uznesenia, cieľom aj toho verejného tlaku, aj všetkých tých ľudí, ktorí ešte nestratili zdravý rozum na rozdiel od diplomatov, aby Slovensko sa naozaj nezúčastnilo na tej, na tej podvodnej akcii. Hovorili ste o nálepkovaní a škatuľkovaní, ale povedzme si na rovinu, úprimne a bez nejakých masiek, ten, kto nálepkuje a škatuľkuje ľudí v tejto otázke, je len minister Lajčák. Minister Lajčák sa snaží všetkých zosmiešňovať a akýmkoľvek spôsobom odradiť od toho, aby nahlas povedali, že Slovensko v Marrákeši nemá čo robiť, že tam jednoducho nemôžme ísť a že to okienko za Slovenskú republiku musí zostať prázdne, musí zostať úplne prázdne, a preto, pán poslanec Blaha, keďže ste vystúpili v mene poslaneckého klubu SMER – sociálna demokracia, čo je ešte stále najsilnejšia vládna strana, tak ak máte v strane tú silu, tú disciplínu, a naozaj to, čo ste povedali, je tlmočenie názoru celého klubu, odvolajte z funkcie ministra zahraničných vecí Lajčáka. To je jediné, čo môže dosvedčiť, že to myslíte vážne, že vaše slová boli úprimné a že naozaj ste mali mandát hovoriť v mene celého poslaneckého klubu SMER – sociálna demokracia.
Jakab, Július, poslanec NR SR (2023-11-16):
Ďakujem. Ja sa asi vyjadrím len k tomu, čo si hovoril o športe a o tréneroch. Tak na úrade vlády bol splnomocnenec pre šport, však aj v predchádzajúcom období, na jedného sa vlastne teraz pozerám, ktorí spustili ihriská pre deti alebo vlastne platili ihriská pre deti, veľmi v pohode aktivita. Pre tie obce to niečo znamenalo. Počas nášho obdobia sa spustil program Tréneri v škole, do ktorých sa zapojila v súčasnosti a je zapojených stovky, stovky škôl po celom Slovensku, kde sú nasadzovaní práve tréneri, ktorí prechádzajú určitým výberom, aby boli kvalifikovaní a ktorí učia aj tých učiteľov, ktorí možno už tú telesnú nemajú takú kreativitu, čo s tými deťmi by robili a naozaj dávajú tomu taký nový vietor. A by som doprial aj všetkým ostatným, aby zažili možno ten pocit, keď tí tréneri v škole odvedú tú hodinu a chodia ďakovné listy aj od učiteľov, aj od samotných rodičov, že naozaj tie deti znovu baví hýbať sa. A viem, že tento program teraz prešiel pod ministerstvo školstva a verím, že ministerstvo školstva v tomto bohumilom programe bude pokračovať. Lebo naozaj je to niečo, čo v tejto dobe, kedy, kedy deti trávia veľa času za mobilmi, počítačmi, tablety, tabletmi, im dáva určitú sviežosť do života, náboj, aj tým, aj tých učiteľov posúva na, na iný level. A všetkým, ktorým nám trochu záleží na tom, aby naše deti športovali a hýbali sa, tak je to, tak je to obrovsky prínosné. Čiže áno, máš pravdu, sú naštartované projekty, ktoré sú podľa mňa dobré a, a netreba sa na ne možno pozerať politicky, ale s tým, čo naozaj odovzdávajú ďalšej generácii. Ďakujem veľmi pekne.
Šebová, Zuzana, poslankyňa NR SR (2019-10-24):
Ďakujem, pani kolegyňa, bolo to, bolo to výborné, páčilo sa mi to veľmi, bolo to ľudské. Ja snáď len toľko, že asi argument bude, že ten dopad na verejné financie je obrovský, ale myslím si, že, že je spôsob ako nájsť peniaze na to a nielen sporiť peniaze zdravotným poisťovniam, keď potom vidíme, jak ich míňajú na tie svoje kampane, čo celý september bežali v televízii, jak, jaké peniaze do toho dali. To sú obrovské peniaze. Ale nie to som chcela. Snáď len toľko, že viete, koľko je doplatkov za lieky? Desať centov, 40 centov. To je nič, to keby sme zrušili, to sú také peniaze a potom môžme úplne v pohode prijať takýto návrh zákona, aký tu dávame už druhý deň. Takže len toľko k tomu. A jak si, pani kolegyňa, povedala, rozprávala o tých invalidných dôchodkoch, tak ja vám poviem z môjho vlastného životného príbehu. Moja dcéra má invalidný dôchodok 334 euro. Keby, keby nemala mňa, tak ja neviem, neviem si predstaviť, ako žije dôstojný život. Asi nijako. Vďakabohu má mňa, má otca, ktorí sa o ňu staráme, ale nebudeme tu večne, samozrejme. Takže je to, je to naozaj na zamyslenie každého jedného z nás. Netvárme sa tu, že sme, že robíme pre ľudí, keď nerobíme pre tých ľudí vonku absolútne nič. Ja vám pekne ďakujem, kolegovia.
Hrnčiar, Andrej, podpredseda NR SR (2018-06-13):
Ďakujem. Takže vyhlasujem všeobecnú rozpravu za skončenú. O záverečné slovo požiadala pani ministerka, nech sa páči.
Laurenčík, Milan, podpredseda NR SR (2021-03-16):
Ďakujem veľmi pekne. Prosím, zaujmite miesto pre navrhovateľov. Ja teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Libovi. Nech sa páči.
P. Paška, predseda NR SR: (2008-12-04):
Prerušujem rokovanie o tomto bode programu. Pán predseda úradu? Ďakujem. Pán spravodajca? Ďakujem. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov, je to tlač 838. (Vládny návrh zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení zákona č. 219/2006 Z. z. a o zmene a doplnení niektorých zákonov.) Pán minister obrany Jaroslav Baška uvedie návrh zákona.
Kaník, Ľudovít, poslanec NR SR (2010-12-02):
Všetko čo negatívne vplýva na podnikateľské prostredie v tejto republike je zlé. Zaťažiť podnikateľské prostredie ďalším vynúteným výdavkom, ktorým zavedenie, opätovné zavedenie znova ďalších pokladní je zaťaženie podnikateľskej sféry a zhoršuje podnikateľské prostredie. Podľa údajov, ktoré myslím ministerstvo hospodárstva má k dispozícii, je to asi 1,7 mld., ktorú budú musieť podnikatelia vynaložiť na celú túto operáciu. Vašich 150 mil., ktoré ste spomínali, pokiaľ ja mám dobré informácie, pochádzajú zo štúdie, ktorú vypracoval dodávateľ týchto pokladní. Celé to je kšeft pre dodávateľov a zaplatiť to majú podnikatelia, ktorým by sme teraz v čase ešte stále krízy mali pomáhať, pretože len tak pomôžeme rastu ekonomiky a nie tým, že im budeme hádzať neustále polená pod nohy. Preto podľa mňa dva roky bolo výborné, alebo teda optimálne a pre mňa je zlé aj to skrátenie na rok. Ja v tom nevidím žiaden dôvod. Navyše, pán poslanec, spomínal si šedú ekonomiku. Jasné, je, ale snáď si nemyslíš, že šedá ekonomika ide cez pokladne. Šedej ekonomiky sa toto absolútne nedotkne a teraz to hovorím a nech si na to každý, kto o tom počuje, spomenie o rok povedzme, alebo teda nie o rok, lebo posúvame zavedenie, ale rok po zavedení týchto pokladní, nič sa zásadné nezmení. K žiadnemu navýšeniu príjmov nedôjde, to je ilúzia. Jedine naozaj prinútime podnikateľov k výdavku, ktorý nemusel byť. Tie pokladne by sa inovovali aj tak, ale postupne a priebežne bez náporu a takýmto spôsobom je to naozaj komplikácia. Posledná vec, mal som stretnutie na komisii pre podnikateľské prostredie. Možno tam bolo desať zástupcov združení podnikateľov, všetci odsúdili toto zavedenie podnikateľov ako vec... (Prerušenie vystúpenia časomerom. Potlesk.)
Grendel, Gábor, podpredseda NR SR (2020-05-12):
Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.
Bugár, Béla, podpredseda NR SR (2017-05-11):
Pani poslankyňa Kiššová, nech sa páči, môžte reagovať na faktické poznámky.
Pellegrini, Peter, predseda NR SR (2015-09-24):
Vážené panie poslankyne, vážení páni poslanci, budeme pokračovať v rokovaní šiesteho dňa 54. schôdze Národnej rady Slovenskej republiky prvým čítaním o vládnom návrhu zákona, ktorým sa mení a dopĺňa zákon č. 420/2004 Z. z. o mediácii a o doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona máte rozdaný pod tlačou 1693. Návrh na jeho pridelenie na prerokovanie výborom je v rozhodnutí č. 1717. Poprosím teraz pána ministra spravodlivosti, aby uviedol tento vládny návrh zákona o mediácii. Nech sa páči, pán minister, máte slovo.
Šimečka, Michal, podpredseda NR SR (2024-02-01):
Tak, pán vicepremiér, vypršal vám čas na túto otázku, ale zároveň za päť sekúnd vám skončí čas na zodpovedanie všetkých otázok, takže asi už nemá zmysel ísť po inej. Ďakujem veľmi pekne. A prejdeme k odpovediam členov vlády na otázky poslancov podľa vyžrebovaného poradia. A tá prvá otázka je od pána poslanca Čellára, ktorého tu, ale v tejto chvíli nevidím. (Reakcia z pléna: „Je tu v sále.“ ) A, už ho vidím, pardon, nesedí na svojom mieste. Nevadí. Takže tá otázka je na pána vicepremiéra Kmeca, a znie: „Veľa sa hovorí o pláne obnovy a odolnosti. Slovensku podľa vyjadrení predchádzajúcich vlád patrí popredná priečka v EÚ pri jeho implementácii. Ktoré sú najviac problematické opatrenia v pláne obnovy a prečo?“ Takže, pán vicepremiér, máte slovo.
Fico, Robert, podpredseda NR SR (2011-12-08):
Ďakujem pekne, pán poslanec. K vášmu vystúpeniu nie sú žiadne faktické poznámky. Ako posledný v rozprave vystúpi pán poslanec Ján Počiatek.
P. Hrušovský, predseda NR SR: (2005-10-25):
(Hlasovanie.) 133 prítomných, 85 za, 3 proti, 44 sa zdržalo, 1 nehlasoval. Návrh sme schválili. Pristúpime k tretieho čítaniu . Otváram rozpravu. Pýtam sa pánov poslancov, či sa chce niekto prihlásiť do rozpravy. Konštatujem, že nie. Vyhlasujem rozpravu za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákon o daniach a miestnom poplatku za komunálne odpady a drobné stavebné odpady v znení neskorších predpisov (tlač 1277) ako o celku v znení schválených pozmeňujúcich a doplňujúcich návrhov. Hlasujeme, páni poslanci.
Grendel, Gábor, podpredseda NR SR (2023-06-21):
Pán poslanec Dušan Muňko sa nenachádza v sále, takže s ďalšou faktickou poznámkou vystúpi pani poslankyňa Magdaléna Sulanová.
Bugár, Béla, podpredseda NR SR (2016-05-25):
Ďakujem. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Martinovi Kotlebovi. Nech sa páči.
Bugár, Béla, podpredseda NR SR (2016-11-22):
Ďakujem pekne. Otváram rozpravu a konštatujem, že písomnú prihlášku do rozpravy som nedostal. Preto sa pýtam, kto sa hlási ústne do rozpravy? (Reakcie z pléna.) Stáva sa to. Možnože je nejaké chrípkové obdobie a ten úradník musel ísť niekde, no. Ale ďakujem za spoluprácu pánovi kolegovi. Takže písomne sú prihlásení za klub OĽANO pani poslankyňa Remišová, za klub MOST – HÍD pani poslankyňa Edita Pfundtner a potom ešte poslanci Ján Budaj, Anna Verešová, Erika Jurinová, Gábor Grendel, Miroslav Sopko, Eduard Heger a Jozef Viskupič. Takže za klub OĽANO vystúpi pani poslankyňa Remišová. Nech sa páči, máte slovo.
P. Hrušovský, predseda NR SR: (2005-12-14):
Návrh sme neschválili.
Huba, Mikuláš, poslanec NR SR (2014-04-02):
Ďakujem pekne za slovo. Len chcem pripomenúť členom a členkám výboru pre pôdohospodárstvo a životné prostredie, že mimoriadna schôdza výboru sa koná dnes o dvanástej v zasadačke výboru. Ďakujem pekne.
Figeľ, Ján, podpredseda NR SR (2013-09-11):
Posledným rečníkom prihláseným do rozpravy pri tomto bode je Jozef Viskupič. Nech sa páči.
Grendel, Gábor, podpredseda NR SR (2022-03-30):
Pán poslanec Urban.
Krajčí, Marek, poslanec NR SR (2018-05-16):
Ďakujem pekne. Ja by som chcel len pripomenúť členom Skupiny spojencov Izraela, že dnes 12.30 máme stretnutie v Zimnej záhrade. Ďakujem.
Paška, Pavol, predseda NR SR (2012-12-13):
Ďakujem pekne. Nie sú faktické poznámky na vaše vystúpenie. Vyhlasujem rozpravu za skončenú. Nech sa páči, za navrhovateľov, pán poslanec.
B. Bugár, podpredseda NR SR: (2001-09-13):
O. Keltošová, poslankyňa: Ďakujem za slovo, pán predsedajúci. Pán poslanec Bajan, my sme o tom včera naozaj vo výbore hovorili a takisto sme namietali výšku toho prvého stupňa o tých 40 tisíc a potom následne tých 53, alebo koľko tam je. Vzhľadom na to, že bude treba zriadiť úrad, jednoducho to je zakladateľská funkcia, je vždy tá najťažšia. No a pokiaľ ide, že na základe čoho to bolo vygenerované, môžem ti povedať, pán poslanec, asi na základe prieskumov verejnej mienky, kde HZDS má vyhrať v piatich až šiestich vyšších územných celkoch.